Kolikokrat se bomo dobili z osebnim trenerjem je odvisno od tega, kaj želimo od svetovanja odnesti. Če so naše želje oziroma cilji manjši, lahko življenjski coaching traja le nekaj tednov. Večina ljudi pa do coacha prihaja z večjimi življenjskimi cilji, ki se rešujejo po korakih in posledično tudi dlje časa. Pri tem gre za zelo oseben dogovor med coachem in stranko, ki zarišeta plan kako in v kolikšnem času bo cilj dosežen. Seveda imajo tudi različni ponudniki life coachinga drugačne pristope in tako se lahko čas sodelovanja razlikuje tudi zaradi njih samih.